ระเบียบ ก.ศป. ว่าด้วยการสอบคัดเลือกบุคคลเพื่อแต่งตั้งเป็นตุลาการประจําศาลปกครองชั้นต้น พ.ศ. ๒๕๖๐ โดยที่เป็นการสมควรให้มีระเบียบ ก.ศป. ว่าด้วยการสอบคัดเลือกบุคคลเพื่อแต่งตั้งเป็นตุลาการ ประจําศาลปกครองชั้นต้น อาศัยอํานาจตามความในมาตรา ๑๙ วรรคหนึ่ง แห่งพระราชบัญญัติจัดตั้งศาลปกครองและ วิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและ วิธีพิจารณาคดีปกครอง (ฉบับที่ ๙) พ.ศ. ๒๕๖๐ ก.ศป. โดยความเห็นชอบของที่ประชุมใหญ่ตุลาการ ในศาลปกครองสูงสุดออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.ศป. ว่าด้วยการสอบคัดเลือกบุคคลเพื่อแต่งตั้งเป็นตุลาการประจําศาลปกครองชั้นต้น พ.ศ. ๒๕๖๐"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ประกาศ ซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ข้อ ๔ ในระเบียบนี้ "คณะกรรมการ" หมายความว่า คณะกรรมการสอบคัดเลือกบุคคลเพื่อแต่งตั้งเป็นตุลาการประจําศาลปกครองชั้นต้น "ผู้สมัคร" หมายความว่า ผู้สมัครสอบคัดเลือกเพื่อแต่งตั้งเป็นตุลาการประจําศาลปกครองชั้นต้นข้อ ๕ เมื่อเห็นเป็นการสมควรให้มีการดําเนินการสอบคัดเลือกบุคคลเพื่อแต่งตั้งเป็นตุลาการ ประจําศาลปกครองชั้นต้น ก.ศป. จะได้มีการประกาศรับสมัคร และแต่งตั้งคณะกรรมการขึ้นมาคณะหนึ่ง ประกอบด้วย ประธานกรรมการ และกรรมการ ตามจํานวนเท่าที่จําเป็น เพื่อทําหน้าที่สอบคัดเลือกบุคคล เพื่อแต่งตั้งเป็นตุลาการประจําศาลปกครองชั้นต้นให้เป็นไปด้วยความเรียบร้อย ทั้งนี้ ให้คํานึงถึงคุณสมบัติ ความรู้ ความสามารถ และประสบการณ์เกี่ยวกับการสอบของผู้ซึ่งจะได้รับการแต่งตั้งเป็นสําคัญประกาศรับสมัครตามวรรคหนึ่งให้ระบุรายละเอียดเกี่ยวกับตําแหน่งที่สอบคัดเลือกคุณสมบัติ ของผู้สมัคร การสมัคร ค่าธรรมเนียมการสมัคร ขั้นตอนการสอบคัดเลือก การรับฟังความคิดเห็น การประเมินผลการสอบคัดเลือก การตรวจสุขภาพ และการประกาศผลการสอบคัดเลือก ก.ศป. อาจแต่งตั้งคณะอนุกรรมการต่าง ๆ เพื่อสนับสนุนการดําเนินการของคณะกรรมการ ตามที่ ก.ศป. เห็นสมควรข้อ ๖ ให้ผู้สมัครยื่นใบสมัครด้วยตนเองต่อเจ้าหน้าที่รับสมัคร หรือโดยวิธีการอื่นตามที่กําหนดไว้ในประกาศรับสมัครข้อ ๗ ให้มีค่าธรรมเนียมการสมัครสอบคัดเลือกเพื่อแต่งตั้งเป็นตุลาการประจําศาลปกครองชั้นต้น ในอัตรารายละ ๑,๐๐๐ บาท หรือตามที่ ก.ศป. ประกาศกําหนดค่าธรรมเนียมตามวรรคหนึ่ง จะไม่คืนให้ผู้สมัครไม่ว่ากรณีใด ๆ ทั้งสิ้น เว้นแต่ ก.ศป. ได้ประกาศยกเลิกการสอบคัดเลือกในครั้งนั้นข้อ ๘ ผู้สมัครต้องมีสุขภาพกายและจิตใจที่เหมาะสมกับการปฏิบัติหน้าที่ตุลาการศาลปกครองข้อ ๙ การสอบคัดเลือกให้ดําเนินการโดยประกอบด้วยภาคการสอบข้อเขียน การประเมิน ประสบการณ์ในการทํางานหรือผลงานทางวิชาการ และการสอบสัมภาษณ์ข้อ ๑๐ วิชาที่ใช้ในการสอบข้อเขียน ประกอบด้วย (๑) กลุ่มกฎหมายวิธีสบัญญัติ เช่น หลักการพื้นฐานของกฎหมายวิธีพิจารณาความกฎหมาย ว่าด้วยการจัดตั้งศาลปกครองและวิธีพิจารณาคดีปกครอง กฎหมายว่าด้วยการวินิจฉัยชี้ขาดอํานาจหน้าที่ ระหว่างศาล และกฎหมายอื่นตามที่ ก.ศป. ประกาศกําหนด (๒) กลุ่มกฎหมายสารบัญญัติ เช่น หลักการพื้นฐานของกฎหมายมหาชนและกฎหมายปกครอง รัฐธรรมนูญ กฎหมายว่าด้วยการบริหารราชการแผ่นดิน กฎหมายว่าด้วยการปรับปรุงกระทรวง ทบวง กรม กฎหมายว่าด้วยระเบียบข้าราชการต่าง ๆ กฎหมายว่าด้วยวิธีปฏิบัติราชการทางปกครอง กฎหมายว่าด้วยความรับผิดทางละเมิดของเจ้าหน้าที่ กฎหมายว่าด้วยข้อมูลข่าวสารของทางราชการ กฎหมายว่าด้วยการปกครองส่วนท้องถิ่น และกฎหมายอื่นตามที่ ก.ศป. ประกาศกําหนด การสอบข้อเขียนมี ๒ วัน โดยมีคะแนนเต็ม ๒๐๐ คะแนน ผู้ที่ผ่านการสอบข้อเขียน จะต้องได้คะแนนไม่ต่ํากว่าร้อยละ ๕๐ ของคะแนนการสอบข้อเขียนทั้งหมดข้อ ๑๑ ผู้สมัครที่ผ่านการสอบข้อเขียนต้องส่งหลักฐานที่แสดงประสบการณ์ในการทํางาน หรือผลงานทางวิชาการที่บ่งชี้ถึงความรู้ความสามารถที่เหมาะสมสําหรับตําแหน่งตุลาการศาลปกครองชั้นต้น จํานวน ๕ เรื่อง/ชิ้น ได้แก่ (๑) เรื่องที่เป็นหลักฐานที่แสดงประสบการณ์ในการทํางาน เช่น (ก) ผลการทํางานสําคัญ ๆ ที่แสดงให้เห็นถึงศักยภาพในการทํางานที่เหมาะสมกับตําแหน่งตุลาการศาลปกครองชั้นต้น และ สอดคล้องกับคุณสมบัติที่สมัคร (ข) รายงาน บันทึกความเห็น รายงานการประชุมหรือเอกสารอื่นใด ที่แสดงให้เห็นว่าเป็นผลงานหรือความเห็นที่แสดงความรู้ความสามารถของผู้สมัคร (ค) คู่มือที่จัดทําขึ้น ในการปฏิบัติราชการ หรือปฏิบัติงานในองค์การหรือหน่วยงานนั้น โดยผู้สมัครได้รับมอบหมายให้จัดทําขึ้น และได้มีการนําไปใช้ประโยชน์หรือใช้เป็นคู่มือสําหรับการปฏิบัติงานใดงานหนึ่งโดยเฉพาะ หรือ (๒) ชิ้นของผลงานทางวิชาการ เช่น (ก) ตําราทางวิชาการ (ข) บทความทางวิชาการที่ลงพิมพ์ ในหนังสือวารสารหรือหนังสือพิมพ์ (ค) วิทยานิพนธ์ สารนิพนธ์ หรือรายงานที่เป็นส่วนหนึ่งของ หลักสูตรการศึกษาในระดับที่สูงกว่าปริญญาตรี หรือหลักสูตรการอบรมสําหรับผู้ที่มีความรู้ตั้งแต่ ระดับปริญญาตรีขึ้นไป (ง) ผลงานศึกษาหรือวิจัยที่เสนอต่อองค์การหรือหน่วยงานภาครัฐหรือเอกชน (จ) บทความที่เสนอต่อที่ประชุมสัมมนาทางวิชาการการประเมินประสบการณ์ในการทํางานหรือผลงานทางวิชาการมีคะแนนเต็ม ๑๐๐ คะแนน โดยหลักฐานที่แสดงประสบการณ์ในการทํางานหรือผลงานทางวิชาการมีค่าคะแนนเรื่อง/ชิ้นละ ๒๐ คะแนน ผู้ที่ผ่านการประเมินประสบการณ์ในการทํางานหรือผลงานทางวิชาการต้องได้คะแนนไม่ต่ํากว่า ๕ข้อ ๑๒ การสอบสัมภาษณ์ ให้ผู้เข้าสอบสัมภาษณ์เลือกและตอบคําถามหลักหนึ่งคําถามจาก คําถามหลักสองคําถาม ได้แก่ คําถามเกี่ยวกับกฎหมายที่เกี่ยวกับการบริหารราชการแผ่นดิน หรือ คําถามเกี่ยวกับกฎหมายที่ศาลปกครองใช้ในการพิจารณาคดี ทั้งนี้ นอกจากคําถามหลัก ผู้สัมภาษณ์ อาจมีคําถามอื่นเพิ่มเติมที่เป็นการสอบถามความคิดเห็นเพื่อพิจารณาความรู้ทั่วไป ความคิดริเริ่มสร้างสรรค์ ปฏิภาณ ไหวพริบ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม จรรยาบรรณของข้าราชการ การปรับตัวกับผู้ร่วมงาน รวมทั้งสภาพสังคม สิ่งแวดล้อม และบุคลิกภาพ อย่างอื่นก็ได้ การสอบสัมภาษณ์มีคะแนนเต็ม ๑๐๐ คะแนน ผู้ที่ผ่านการสอบสัมภาษณ์จะต้องได้คะแนน ไม่ต่ํากว่า ๕๐ คะแนนข้อ ๑๓ ผู้สมัครที่มีผลรวมของคะแนนการสอบข้อเขียน คะแนนการประเมินประสบการณ์ ในการทํางานหรือผลงานทางวิชาการ และคะแนนการสอบสัมภาษณ์ ในแต่ละภาคไม่ต่ํากว่าร้อยละ ๕๐ และผลรวมของคะแนนทั้งสามภาคไม่ต่ํากว่าร้อยละ ๖๐ ของคะแนนเต็มทั้งหมด ให้เข้ารับการตรวจสุขภาพ โดยค่าใช้จ่ายของผู้สมัครเอง การตรวจสุขภาพ ให้ดําเนินการโดยคณะแพทย์ ซึ่งได้รับมอบหมายจากคณะอนุกรรมการ ตามที่ ก.ศป. กําหนด ทั้งนี้ ผู้ที่ ก.ศป. ได้พิจารณารายงานผลการตรวจสุขภาพแล้วเห็นว่า เป็นผู้เหมาะสมที่จะเป็นตุลาการประจําศาลปกครองชั้นต้นจึงให้ถือว่าเป็นผู้ผ่านการสอบคัดเลือกข้อ ๑๔ การประกาศผลการสอบคัดเลือกให้เรียงตามลําดับผลรวมของคะแนนการสอบข้อเขียน คะแนนการประเมินประสบการณ์ในการทํางานหรือผลงานทางวิชาการ และคะแนนการสอบสัมภาษณ์ หากผลรวมของคะแนนเท่ากันให้เรียงลําดับตามผลคะแนนการสอบข้อเขียน หากคะแนนการสอบ ข้อเขียนเท่ากันให้พิจารณาจากผลคะแนนการประเมินประสบการณ์ในการทํางานหรือผลงานทางวิชาการ และผลคะแนนการสอบสัมภาษณ์ตามลําดับ หากคะแนนเท่ากันอีกให้ใช้วิธีการจับสลากเพื่อจัดลําดับ ในระดับคะแนนเท่ากันข้อ ๑๕ ให้ประธานศาลปกครองสูงสุดโดยความเห็นชอบของ ก.ศป. มีคําสั่งแต่งตั้งผู้ผ่านการสอบคัดเลือกเป็นตุลาการประจําศาลปกครองชั้นต้น โดยเรียงตามลําดับคะแนนเพื่อเข้ารับการฝึกอบรมตามหลักสูตรที่ ก.ศป. กําหนด ข้อ ๑๖ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๗ ข้อ ๑๗ ให้ประธานศาลปกครองสูงสุดรักษาการตามระเบียบนี้ผู้มีอํานาจลงนาม ประกาศ ณ วันที่ ๒ พฤศจิกายน พ.ศ. ๒๕๖๐ ปิยะ ปะตังทาประธานศาลปกครองสูงสุดประธานกรรมการตุลาการศาลปกครอง